Nonews-NEWS: Ξανά σε απεργία πείνας και δίψας ο Δημάκης...
Ξανά σε απεργία πείνας και δίψας ο Δημάκης...
«Το υπουργείο και οι απεσταλμένοι του δεν στάθηκαν στο ύψος των περιστάσεων και δεν τήρησαν το λόγο τους -πώς θα μπορούσαν άλλωστε - δεν είναι η πρώτη φορά», δηλώνει ο κρατούμενος Βασίλης Δημάκης σε...
ανάρτησή του στο facebook, στην οποία γνωστοποιεί ότι από σήμερα ξεκινάει ξανά λευκή απεργία (πείνας και δίψας).
Σύμφωνα με όσα αναφέρει, οι εισαγγελείς Κορυδαλλού, Σαββαΐδης – Σπηλιώτης, αρνούνται να εξετάσουν το κατατεθέν αίτημα του, παρά το γεγονός ότι εξετάζουν αιτήματα άλλων συγκρατουμένων του.
Μετά και τη σημερινή άρνηση των εισαγγελέων Κορυδαλλού , Σαββαΐδη - Σπηλιώτη να εξετάσουν το από ημερών κατατεθειμένο αίτημά μου για εκπαιδευτική άδεια -παρότι από το πρωί εξέταζαν αιτήματα άλλων συγκρατουμένων μου - γεγονός που αποδεικνύει περίτρανα τον εσκεμμένο από πλευρά τους εμπαιγμό προς το πρόσωπό μου και προς τα εκπαιδευτικά δικαιώματα που διεκδικώ, αποφάσισα από σήμερα 17/05 να κατερθω σε λευκή απεργία (πείνας και δίψας), γνωρίζοντας τους κινδύνους που ελλοχεύουν για την ηδη ταλαιπωρημενη υγεία μου , προστατεύοντας με την ελαχιστη εστω αξιοπρέπεια τον αγώνα που έδωσα με άμεσο κίνδυνο της ζωής μου .
Το Υπουργείο και οι απεσταλμένοι του δεν στάθηκαν στο ύψος των περιστάσεων και δεν τήρησαν το λόγο τους- πως θα μπορούσαν αλλωστε - δεν είναι η πρώτη φορά!
Σε ότι αφορά τους αυθαιρετούντες εισαγγελείς, υπάρχει το κατάλληλο θεσμοθετημένο όργανο που μπορεί να ελέγξει κάθε φασίστα εισαγγελέα που αυθαιρετεί με το "σταυρό στο χέρι"- κατά τα λεγόμενα του ίδιου του Σαββαΐδη - όταν ήρθε και μου κατέθετε τα θρησκευτικά του πιστεύω -ενώ εγώ ξεψυχουσα- προσπαθώντας να με πείσει να σταματήσω την απεργία προσφέροντας μου αέρα κοπανιστό!
Παρά ταύτα η "τιμιότητά" του συγκεκριμένου εισαγγελέα δεν εξισώνεται για κανέναν λόγο με ανθρωπιά ή καλές προθέσεις , αλλά τουναντίον με κυνική απανθρωπιά!
Αφου το ίδιο το δικαστικό σώμα αρνειται να ξεράσει τα δικαστικά του απόβλητα , που φασίζουν χωρίς αφορμή σε οποιονδήποτε άνθρωπο προσπαθεί να διεκδικήσει την κλεμμένη ή χαμένη του αξιοπρέπεια - από δική του υπαιτιότητα ή μη - δυστυχως δεν υπάρχει καμία ελπίδα ηθικής αποκατάστασης της Δικαιοσυνης στη συνείδηση των πολιτών και αυτό είναι το χειρότερο όλων!
Αυτοι λοιπόν , εκ των πραγμάτων αδυνατούν να αποδώσουν Δικαιοσύνη αφού μέσα τους εγκαταβιεί ριζωμένα , ένας συφερτός οξύμωρων και απανθρωπων αντιθέσεων που πιστοποιείται ατέχνως με "χριστιανικά χρυσόβουλα"!
Η αθλιότητα τους δε , χρησιμοποιώντας την οικογένειά μου ως συναισθηματικό πολιορκητικό κριό για τη λήξη της απεργίας- πριν ένα μήνα περιπου - είναι άνευ προηγουμένου και τους καθιστά άτιμα αδίστακτους!
Αύριο κιόλας θα ζητήσω τη μεταφορα μου στο Νοσοκομείο κρατουμένων ξανά, ζητώντας τη διακοπή παροχής νερού στον κοιτώνα μου και καμιά επαφή με κανέναν επισκέπτη, συγγενή ή απεσταλμένο πολιτικό απατεώνα, ζητώντας ευγενικά από όλους τους εμπλεκόμενους - δηλαδη τα ορφανά του Γκέμπελς- αφού τους "ευχαριστήσω" πάρα πολύ, να πάνε στο γέρο διάολο και να με αφήσουν στην ησυχία μου, ως όφειλαν να κάνουν τότε, χωρίς ψεύτικες υποσχέσεις και παραμύθια!
Λίαν επιεικώς λοιπόν, ξαναάντε μου στο διάολο και μιλώ έτσι - παρότι δεν το συνηθίζω - γιατί οι φασίστες καταλαβαίνουν μόνο τη γλώσσα που ομιλούν!
► Απριλίου (1717)